יוחאי בן ישי

יוחאי בן ישי (נולד ב־1969) הוא קצין בצה"ל בדרגת אלוף-משנה, אשר פיקד על חטיבת הבקעה.

ביוגרפיה 
בן ישי גדל במשפחה דתית בקריית אתא, אביו עבד בקרן קימת לישראל כיערן. הוא למד במדרשית נעם.

עם גיוסו לצה"ל בשנת 1987 שובץ בחטיבת הנח"ל. בנח"ל עבר בן ישי הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד מחלקה. בהמשך מילא מספר תפקידי בחטיבה ובהם מפקד פלוגה מסייעת בגדוד 931. בשנת 1995 שימש בן ישי כמפקד פלחה"ן נח"ל, הוביל אותה בלחימה בדרום לבנון ונפצע קשה כאשר חזבאללה הפגיז את מוצב דלעת. לאחר תהליכי החלמה ושיקום שנמשכו שלושה חודשים שב לשירות בצה"ל ושימש כמפקד גדוד 50 (בזלת), בין היתר בנסיגה מלבנון. לאחר מכן שימש כמפקד בא"ח נח"ל. בתפקידו הבא שימש כסגן מפקד חטיבת הנח"ל. לאחר מכן הועלה לדרגת אל"ם ומונה למפקד חטיבת אלון, ביולי 2008 נתמנה למפקד חטיבת הבקעה, בתפקידו שימש עד שנת 2010. בתחילת שנת 2011 עבר לשמש כמדריך בקורס מפקדי פלוגות ובהמשך אותה שנה התמנה לסגן מפקד מל"י.

קישורים חיצוניים 
 שי גולד, מפקד חטיבת הבקעה, מוטרד, באתר "ישראלי פטריוטי",  6 בינואר 2011.
 נשיא המדינה למפקדים במילואים: "העם יכול לסמוך עליכם", ביבשה,  21 בספטמבר 2008.
 .

הערות שוליים 

מפקדי חטיבת אלון
מפקדי חטיבת הבקעה
בוגרי מדרשית נעם
מפקדי גדודים בחטיבת הנח"ל
אלופי-משנה בצה"ל
ישראלים שנולדו ב-1969